วิกิพีเดีย:สภากาแฟ/อภิปราย/รายชื่อสาขาของธนาคาร

ไม่นานมานี้ มีการแก้ไขเพื่อเพิ่มรายชื่อสาขาของธนาคารลงในบทความจังหวัดต่าง ๆ เช่นจากการแก้ไขของไอพี  112.142.105.5 แต่ผมเห็นว่ามันเป็นข้อมูลที่ไม่จำเป็น ไม่เกี่ยวข้องกับจังหวัดโดยตรง (สมมติถ้ามีสาขาในสหรัฐอเมริกา แล้วเอารายชื่อสาขาธนาคารไปใส่ในบทความอเมริกาก็คงไม่ใช่เรื่อง) และทำให้วิกิพีเดียกลายเป็นตัวชี้วัดผลทางธุรกิจ เป็นตัวเปรียบเทียบระหว่างธนาคารต่าง ๆ ของจังหวัดนั้น ซึ่งไม่ใช่จุดประสงค์ของวิกิพีเดีย แถมยังสิ้นเปลืองเนื้อที่(ความยาว)อีกด้วย ผมจึงนำส่วนดังกล่าวออกไปจากบทความจังหวัด และได้แนะนำไอพีไปว่า ให้สร้างบทความรายชื่อสาขาของธนาคารแยกออกมาต่างหาก เช่น รายชื่อสาขาของธนาคารไทยพาณิชย์ รายชื่อสาขาของธนาคารกรุงไทย เป็นต้น แล้วในรายชื่อก็ให้แยกเป็นส่วนตามจังหวัด แทนที่จะเอาไปใส่บทความ จึงอยากได้ความเห็นจากเพื่อนสมาชิกว่า (1) วิกิพีเดียไทยจะรวบรวมรายชื่อสาขาของธนาคารหรือไม่ (2) ถ้ารวบรวมไม่ทราบว่าเห็นด้วยหรือไม่กับแนวทางนี้ --octahedron80 14:48, 5 กันยายน 2553 (ICT)
เพิ่มเติมอีกว่า "ธนาคาร" ในที่นี้มิได้หมายถึงเพียงแค่ธนาคารในประเทศไทยเท่านั้น และ "สาขา" ก็ไม่ได้หมายความว่าเป็นสาขาเฉพาะประเทศไทยเท่านั้น --octahedron80 15:00, 5 กันยายน 2553 (ICT)
ตอนนี้ไอพีดังกล่าวสร้างบทความ รายชื่อสาขาของธนาคารในประเทศไทย ขึ้นมา ซึ่งก็คล้ายกับสิ่งที่ผมเสนอแต่แกรวมไปตามจังหวัด แทนที่จะรวมแยกธนาคาร --octahedron80 16:54, 5 กันยายน 2553 (ICT)
---
ในฐานะที่มีส่วนเกี่ยวข้องกับบทความรายชื่อธนาคารขอให้ความเห็นดังนี้
# ในบทความจังหวัด อำเภอ ตำบล (เขต/แขวง) ไม่ควรกล่าวถึงธนาคารหรือสาขาธนาคารเลย เพราะเป็นธุรกิจที่มีการเปลี่ยนแปลงบ่อย เปิดปิดสาขาเป็นว่าเล่น  (เข้าใจว่าแต่เดิมผู้เขียนบทความรวมเรื่องธนาคารไว้ด้วยสำหรับอำเภอที่ห่างไกล มีสาขาธนาคารไม่กี่แห่ง จำนวนสาขา หรือจำนวนธนาคารที่เปิดให้บริการในท้องถิ่นนั้นก็เป็นเครื่องชี้วัดความเจริญได้ส่วนหนึ่ง และอาจพอมีประโยชน์บ้าง - มีประโยชน์ ไม่ใช่เหตุผลเด็ดขาดที่ทำให้ข้อมูลนั้นต้องถูกบรรจุอยู่ในบทความวิกิพีเดียแต่อย่างใด)
# ถ้าวิกิพีเดียไทยจะรวบรวมรายชื่อสาขาของธนาคาร ผมคิดว่ามีประเด็นย่อยดังนี้ครับ
## ซ้ำซ้อนหรือไม่ - ในเว็บแต่ละธนาคารและเว็บของธนาคารแห่งประเทศไทยมีข้อมูลอยู่แล้ว
## นำเสนอข้อมูลอย่างไร - ถ้ามีแต่ชื่ออย่างเดียว ผมคิดว่าไม่มีความสำคัญอะไร ควรมีรหัสสาขา และเขตเคลียรริ่งเช็ค และที่อยู่ประกอบด้วย  ส่วนจะแบ่งแยกอย่างไร ก็คงมีสองแนวทางหลักคือ แบ่งตามธนาคาร และแบ่งตามเขตการปกครอง แนวทางที่แยกตามธนาคาร ผมคิดว่าซ้ำซ้อนกับเว็บของธนาคารเองและเว็บของธนาคารแห่งประเทศไทย แต่แนวทางที่สองที่จัดทำตามเขตจังหวัด อำเภอ ตำบล นี้น่าจะมีประโยชน์เชิงสถิติ ช่วยอำนวยความสะดวกกับผู้บริโภค และนำเสนอสถาบันการเงินทุกแห่งอย่างเท่าเทียมกัน และยังไม่มีเว็บใดให้ข้อมูลในลักษณะนี้มาก่อน ถ้าจะทำในแนวทางนี้น่าจะดีกว่า 
## เรื่องปัญหาความเป็นสากล ถ้าจะพูดเรื่องธนาคารอย่างเดียวคงไม่ได้  อาจต้องลองพิจารณาเปรียบเทียบกับรายชื่อวัด รายชื่อโรงเรียน รายชื่อโรงพยาบาล รายชื่อที่ทำการไปรษณีย์ ซึ่งมีลักษณะคล้ายกัน  ปัจจุบันวิกิพีเดียไทยมีบทความรายชื่อโรงเรียนและรายชื่อวัดของไทยอยู่ ซึ่งปัจจุบันดูเหมือนว่าไม่ซ้ำซ้อนกับข้อมูลที่เว็บอื่นนำเสนอ วิกิพีเดียไทยเป็นแหล่งข้อมูลที่จัดรูปแบบให้เข้าถึงและค้นหาได้ง่ายกว่า - แต่ในอนาคตถ้ามีแหล่งข้อมูลอื่นที่เข้าถึงได้ง่ายกว่า มีข้อมูลที่แม่นยำมากกว่า วิกิพีเดียไทยจะยังคงบทความเหล่านี้ไว้หรือไม่ ก็เป็นปัญหาที่น่าคิดกันต่อไป
ขอให้ดูบทความนี้เปรียบเทียบกันด้วยครับ รายชื่อธนาคารในประเทศไทยเรียงตามจังหวัด
--taweethaも 15:55, 6 กันยายน 2553 (ICT)
ถ้าเช่นนั้น รายชื่อสาขาของธนาคารในประเทศไทย ก็ซ้ำซ้อนกับ รายชื่อธนาคารในประเทศไทยเรียงตามจังหวัด ซึ่งมีสาขาอยู่เช่นกัน งั้นผมแจ้งรวมบทความดีกว่านะครับ --octahedron80 16:31, 6 กันยายน 2553 (ICT)
: เร็วๆ นี้อาจมีการปรับปรุงระบบธนาคาร ทำให้ข้อมูลหลายอย่างเปลี่ยน ไม่ว่าจะเป็นการเคลียร์เช็ค ค่าธรรมเนียม และรหัสสาขา  ผมคิดว่าพักไว้ก่อนระยะหนึ่งก็น่าจะดี ในที่สุดแล้วเราอาจไม่จำเป็นต้องมีบทความรายชื่อสาขาธนาคารเลยก็ได้ถ้า
# มีคนเว็บอื่นทำไว้ดีแล้ว
# ข้อมูลเปลี่ยนแปลงตลอดเวลา เปิดปิดสาขากันบ่อยจนปรับปรุงลำบาก
# ข้อมูลมีจำนวนมากเหมือนจะเป็นสมุดโทรศัพท์มากกว่าสารานุกรม
แล้วเราอาจะต้องไปทบทวนบทความรายชื่ออื่นๆ ที่มีลักษณะเดียวกันด้วย
--taweethaも 15:12, 10 กันยายน 2553 (ICT)